ดาวโจนส์ปิดพุ่ง/น้ำมันบวก/ทองลง
หุ้นดาวโจนส์ปิดพุ่ง 249.59 จุดด้านราคาน้ำมันเพิ่มขึ้น 19 เซนต์ ขณะที่ทองคำลง 3.40 ดอลลาร์
21 เม.ย. 2565

ดัชนีเฉลี่ยอุตสาหกรรมดาวโจนส์ปิดที่ 35,160.79 จุด เพิ่มขึ้น 249.59 จุด หรือ +0.71%, ดัชนี เอสแอนด์พี 500 ปิดที่ 4,459.45 จุด ลดลง 2.76 จุด หรือ -0.06% และดัชนี แนสแดค ปิดที่ 13,453.07 จุด ลดลง 166.59 จุด หรือ -1.22%ดัชนีดาวโจนส์ปิดในแดนบวกติดต่อกันเป็นวันที่ 2 และกลับมายืนที่เหนือระดับ 35,000 จุดได้อีกครั้ง โดยได้แรงหนุนจากผลประกอบการที่ดีเกินคาดของบริษัทจดทะเบียน และอัตราผลตอบแทนพันธบัตรสหรัฐที่ชะลอตัวลงสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม เพิ่มขึ้น 19 เซนต์ ปิดที่ 102.75 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน ลดลง 45 เซนต์ ปิดที่ 106.80 ดอลลาร์ต่อบาร์เรล ได้แรงหนุนจากแนวโน้มอุปทานตึงตัวตามจากการคว่ำบาตรรัสเซีย ตอบโต้กรณีรุกรานยูเครนราคาทองคำโคเม็กซ์งวดส่งมอบเดือนมิถุนายน ลดลง 3.40 ดอลลาร์ ปิดที่ 1,955.60 ดอลลาร์ต่อออนซ์